CELEX: C2006/143/31
Language: el
Date: 2006-06-17 00:00:00
Title: Υπόθεση C-15/05: Απόφαση του Δικαστηρίου (πέμπτο τμήμα) της  27ης Απριλίου 2006  (αίτηση του Gerechtshof te Amsterdam για την έκδοση προδικαστικής αποφάσεως) — Kawasaki Motors Europe NV κατά Inspecteur van de Belastingdienst/Douane district Rotterdam (Κοινό Δασμολόγιο — Δασμολογικές κλάσεις — Κατάταξη υλικού μεταφορών — Ελκυστήρες — Αυτοκίνητα και οχήματα που έχουν σχεδιασθεί κυρίως για τη μεταφορά προσώπων — Κανονισμός (ΕΚ) 2518/98 — Σημείο 5 του περιλαμβανόμενου στο παράρτημά του πίνακα — Ανίσχυρο)

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/17
            
         Απόφαση του Δικαστηρίου (πέμπτο τμήμα) της 27ης Απριλίου 2006 (αίτηση του Gerechtshof te Amsterdam για την έκδοση προδικαστικής αποφάσεως) — Kawasaki Motors Europe NV κατά Inspecteur van de Belastingdienst/Douane district Rotterdam
   (Υπόθεση C-15/05) (1)
   
   (Κοινό Δασμολόγιο - Δασμολογικές κλάσεις - Κατάταξη υλικού μεταφορών - Ελκυστήρες - Αυτοκίνητα και οχήματα που έχουν σχεδιασθεί κυρίως για τη μεταφορά προσώπων - Κανονισμός (ΕΚ) 2518/98 - Σημείο 5 του περιλαμβανόμενου στο παράρτημά του πίνακα - Ανίσχυρο)
   (2006/C 143/31)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te Amsterdam
   Διάδικοι στην υπόθεση της κύριας δίκης
   Kawasaki Motors Europe NV
   κατά
   Inspecteur van de Belastingdienst/Douane district Rotterdam
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te Amsterdam — Κύρος του κανονισμού (ΕΚ) 2518/98 της Επιτροπής, της 23ης Νοεμβρίου 1998, για κατάταξη εμπορευμάτων στη συνδυασμένη ονοματολογία (EE L 315, σ. 3) — Καινούρια οχήματα (παντός εδάφους) που είναι σχεδιασμένα για να έλκουν ή να ωθούν άλλα μηχανήματα, οχήματα ή φορτία θεωρούμενα ως κατάλληλα για τη μεταφορά προσώπων — Δασμολογική κατάταξη — Κλάση 87 03 21 και κλάση 87 01 90
   Διατακτικό της αποφάσεως
   
               1)
            
            
               Το σημείο 5 του πίνακα που περιλαμβάνεται στο παράρτημα του κανονισμού (ΕΚ) 2518/98 της Επιτροπής, της 23ης Νοεμβρίου 1998, για κατάταξη εμπορευμάτων στη Συνδυασμένη Ονοματολογία, το οποίο προβλέπει για τα οχήματα που περιγράφονται στη διάκριση 8703 21 10 της Συνδυασμένης Ονοματολογίας ελκτική ικανότητα διαφορετική από αυτή που ορίζεται στη γνωμοδότηση κατατάξεως της επιτροπής του εναρμονισμένου συστήματος του 1999, ήτοι ικανότητα έλξεως φορτίων βάρους τουλάχιστον τριπλάσιου του βάρους τους, διευρύνοντας με τον τρόπο αυτό το περιεχόμενο της κλάσεως στην οποία υπάγονται τα οχήματα που έχουν σχεδιασθεί κυρίως για τη μεταφορά προσώπων, είναι ανίσχυρο.
            
         
               2)
            
            
               Τα καινούργια οχήματα παντός εδάφους με τέσσερις τροχούς τα οποία διαθέτουν μία θέση, μηχανισμό διευθύνσεως τύπου Άκερμαν, ο οποίος ελέγχεται από τιμόνι, διάταξη ζεύξεως και τεχνικά χαρακτηριστικά που καθιστούν δυνατή την ώθηση φορτίου βάρους τουλάχιστον διπλάσιου του βάρους τους πρέπει να καταταγούν στη διάκριση 8701 90 της ονοματολογίας αυτής. Απόκειται στο Gerechtshof te Amsterdam να κατατάξει τα εν λόγω οχήματα στις διακρίσεις ανάλογα με την ισχύ του κινητήρα τους.
            
         
      (1)  ΕΕ C 82 της 02.04.2005.